આ કાલ્પનિક કાયદા અને ખેતીના વ્યાપક ઉપયોગના લીધે માનવજાતે પ્રગતિનાં બે નવા શિખર સર કર્યા. માનવજાતે અર્થતંત્ર અને સાહિત્યની શોધ કરી. જયારે નવા નવા શહેરો વસતા હતા ત્યારે માનવોને એ ખબર પડી કે એક માનવ ખેતરોમાં સારી એવી મહેનત કરી શકે છે. જયારે એક માનવને ખેતી માટે ઉપયોગી પ્રાણીઓ પર કાબુ રાખતા સારો આવડે છે. તો એક જે હજી શિકારી જીવન જીવતો હતો, એ જંગલી પ્રાણીઓને શહેર થી દૂર રાખી શકે છે. આ બધા વચ્ચે સંકલન રહે અને દરેકને બધું મળી રહે એટલે પેલો શિકારી માનવ અમુક ઘઉં કે બટેટા ના બદલામાં આખા શહેરનું રક્ષણ કરી શકતો. આવી વ્યવસ્થાનાં પાયા પરથી વિશ્વનું પહેલું ઇકોનોમિક કલ્ચર અસ્તિત્વમાં આવ્યું, જેમાં વસ્તુઓ કે સેવાઓનાં વિનિમય થી સમાજ આગળ ચાલી રહ્યો હતો.